b"\n_START_ARTICLE_\nRegla de Taylor\n_START_PARAGRAPH_\nEn economia, la regla de Taylor \xc3\xa9s una regla de pol\xc3\xadtica monet\xc3\xa0ria que estipula en quant el banc central hauria de canviar la taxa d'inter\xc3\xa8s nominal en resposta als canvis en la inflaci\xc3\xb3, la producci\xc3\xb3, o la taxa d'atur. En concret, la regla estableix que per cada augment d'un punt percentual de la inflaci\xc3\xb3 el banc central hauria d'augmentar la taxa d'inter\xc3\xa8s nominal en m\xc3\xa9s un punt percentual. La regla va ser proposada per primera vegada per l'economista nord-americ\xc3\xa0 John B. Taylor el 1993. El seu objectiu \xc3\xa9s fomentar l'estabilitat de preus i plena ocupaci\xc3\xb3 per la reducci\xc3\xb3 sistem\xc3\xa0tica de la incertesa i l'augment de la credibilitat de les futures accions del banc central. Tamb\xc3\xa9 pot evitar les inefici\xc3\xa8ncies de la inconsist\xc3\xa8ncia temporal en l'exercici de la pol\xc3\xadtica discrecional."